Bolesť krížov na pravej strane
Už pár dní ma pobolievaju kríže, viac asi na pravej strane a jemná bolesť v podbrušku....Zatiaľ  problém pri močení nemám no robila som si testovacie prúžky na moč ,vyšlo mi PH 9,bielkoviny a ketony.
Dobrý deň,
Ďakujeme za vašu otázku. Bolesť v krížovej oblasti a v podbrušku môžu mať niekoľko príčin. Možu byť sprievodným príznakom zápalu močových ciest alebo súvisí s aktuálnou fázou menštruačneho cyklu. Žial v našej kompetencii nie je určiť príčinu vašich ťažkosti. Je potrebné sa obrátiť na lekára, aby vás vyšetril a v prípade potreby nastavil adekvátnu liečbu. Informujte ho aj o domácom teste na vyšetrenie moču.
Fyziologické pH moču sa pohybuje v rozmedzí 5,0-6,5, prípadne aj 4,5-8,0. Jeho hodnotu ovplyvňuje najmä strava a stav acidobázickej rovnováhy. Zásadité pH (hodnota vyššia ako 7) môže byť dôsledkom vegetariánskej stravy, bakteriálnej infekcie močových ciest alebo metabolickej poruchy.
Prajem skorú úľavu od ťažkostí.
S pozdravom
Mgr. Tamara Jakúbeková